google/wiki40b huggingface dataset:
Ústredná vojenská nemocnica SNP Ružomberok – fakultná nemocnica

Ústredná vojenská nemocnica Slovenského národného povstania Ružomberok - fakultná nemocnica (skr. ÚVN SNP Ružomberok) je fakultná nemocnica so sídlom v Ružomberku.
Ústredná vojenská nemocnica je vojenským zdravotným zariadením, ale poskytuje svoje služby všetkým občanom Slovenskej republiky. Nemocnica je najväčším vojenským zdravotníckym na Slovensku. V roku 2009 bola zaradená do siete fakultných nemocníc.

História

Nemocnica podľa archívnych materiálov vznikla pravdepodobne v roku 1914. Pôvodne bola určená ako pozorovacia stanica pre zranených a chorých zo zamorených oblastí východného frontu počas 1. svetovej vojny. V nemocnici existovala chirurgická časť (MUDr. Antonín Obhlídal) a interná časť (MUDr. Albert Schwartz). V roku 1915 mala nemocnica röntgenový prístroj a zariadenie pre vodoliečbu. Kapacita nemocnice bola 2300 lôžok. Prvým vedúcim interného oddelenia bol Dr. Vavro Šrobár, neskorší minister zdravotníctva SR.
Od roku 1927 začali postupne baraky nahradzovať murované stavby. Najstarším objektom je budova terajšieho veliteľstva dokončená v roku 1928. V medzivojnovom období dochádzalo v nemocnici len k drobným zmenám, výraznejšie nastali po vzniku Slovenského štátu v roku 1939, kedy postupne odišli zamestnanci českého pôvodu do Protektorátu Čechy a Morava. Počas bojov SNP bola nemocnica evakuovaná do kúpeľov Korytnica a významne pomohla povstalcom pri zásobovaní aj liečení poranených odbojárov. Presun do Korytnice bol vykonaný prostredníctvom úzkorozchodnej železnice z Ružomberka do Korytnice. V tomto období založila nemocnica aj poľnú nemocnicu v Tisovci.
Po roku 1950 vznikali viaceré nové oddelenia, napríklad neurologické, ktoré vzniklo zrušením vojenského neuropsychiatrického ústavu v Trnave. Ďalšie významné zmeny prišli v období po roku 1993. V roku 1994 bola nemocnica transformovaná z rozpočtovej na príspevkovú organizáciu, následne v roku 1997 bola zaradená do III. typu v kategorizácii MZ SR. Postupne bol postavený ďalší pavilón, pribudli oddelenia hematológie a transfuziológie, dialýzy a neurochirurgie. V roku 2000 bola nemocnica ustanovená ako koncová nemocnica pre komplexnú liečbu ústavných činiteľov vrátane hlavného veliteľa Ozbrojených síl SR. V roku 2003 došlo k zlúčeniu so štátnou Nemocnicou s poliklinikou, vzniklo oddelenie nukleárnej medicíny. V roku 2010 bol v nemocnici otvorený nový Protónovo terapeutický komplex, ktorý bude slúžiť na liečbu onkologických pacientov a moderný chirurgický pavilón s heliportom.
Flers-en-Escrebieux

Poloha

Obec má rozlohu 7,11 km². Najvyšší bod je položený 43 m n. m. a najnižší bod 18 m n. m.

Obyvateľstvo

Počet obyvateľov obce je 5 545 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chénas

Poloha

Obec má rozlohu 8,18 km². Najvyšší bod je položený 515 m n. m. a najnižší bod 215 m n. m.

Obyvateľstvo

Počet obyvateľov obce je 510 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cesta I. triedy 75 (Slovensko)

História

Cesta bola pôvodne kategorizovaná ako cesta II. triedy 508. V roku 1948 bol vo výstavbe úsek tejto cesty od Trnovca nad Váhom po obec Rastislavice. V 70. rokoch bola cesta upravená a prekategorizovaná na I/75.

Trnavský kraj

I/75 sa začína v Sládkovičove v galantskom okrese na križovatke s I/62. Ďalej pokračuje križovatkou s III/1342 do Galanty, kde sa križuje s II/507, II/561 a III/1343. Následne sa križuje s III/1339, III/1344, III/1339 a pokračuje do šalianskeho okresu.

Nitriansky kraj

V Šali sa I/75 križuje s III/1365, II/573, III/1368, pokračuje križovatkou s III/1497 do Trnovca nad Váhom, kde sa križuje s II/562.
V nasledujúcom okrese Nové Zámky sa I/75 v Jatove križuje s III/1500, neďaleko Palárikova sa križuje s II/580, pokračuje do Nových Zámkov, kde sa križuje s I/64, III/1495, III/1503, v Dvoroch nad Žitavou sa križuje s II/511 a v Kolte s III/1504 a II/589.
V levickom okrese sa I/75 začína križovatkou s III/1530, pokračuje v Čake križovatkou s III/1559 a III/1522. Pri Málaši sa križuje s II/588, v Tekovských Lužanoch s III/1560, pri obci Šarovce s I/76. Ďalej pokračuje križovatkami s III/1543 a III/1514, v Demandiciach sa križuje s II/564, pri obci Horné Semerovce sa nachádza križovatka s I/66 a I/75 pokračuje do Slatiny. Tu sa križuje s III/1558, III/1562, za Slatinou s III/1556 a III/2592 a prechádza do Banskobystrického kraja.

Banskobystrický kraj

V okrese Veľký Krtíš sa I/75 najskôr križuje s III/2566, III/2568, III/2582, III/2593, III/2605, v Dolných Plachtinciach s III/2601, III/2583, vo Veľkom Krtíši s II/527, v obci Pôtor s II/585 a III/2588, s II/591 pri obci Slovenské Kľačany a v Závade sa I/75 križuje s III/2590.
I/75 následne prechádza do lučeneckého okresu, kde sa križuje s III/2659 v Lehôtke, s III/2660, III/2664, III/2644 a v Lučenci s III/2666, II/585 a končí sa na križovatke s I/16.
Guatraché (department)

Obyvateľstvo

Podľa odhadu INDEC mal v roku 2005 department 10 789 obyvateľov.
Libéria

Dejiny

Libéria bola vytvorená z jednotlivých osád, ktoré zakladali bývalí otroci vracajúci sa z USA. Nezávislým štátom bola nová Libéria uznaná v roku 1847. Zásluhu na tom však mali americkí odporcovia otrokárstva, ktorý založili spoločnosť, ktorej cieľom bolo navrátenie otrokov späť do Afriky. Títo čierni novousadlíci začali zaberať pôdu, ktorá im nepatrila a dostávali sa do stretu s domorodými kmeňmi. 
Amerických Libérijcov bolo zhruba 20 000 a v novom štáte sa museli vysporiadať so šestnástimi rôznymi kmeňmi, ktoré postupne zatláčali do vnútrozemia. Spory s domorodcami nikdy úplne neustali a americkí Libérijci si udržali moc až do roku 1980, aj keď v tej dobe tvorili už len 5 % obyvateľstva.
Aj napriek snahe prezidentov udržiavať krehkú rovnováhu medzi Afričanmi a americkými Libérijcami sa v roku 1980 Afričania začali búriť a vypukla občianska vojna. Dôvodom vzbury bolo zlé zaobchádzanie s domorodými Afričanmi. Do roku 2003, kedy bol podpísaný mier, zahynulo 250 000 ľudí a milióny ľudí sa stali utečencami. 
V januári 2006 bola Ellen Johnson-Sirleaf inaugurovaná ako prvá žena na africkom kontinente za hlavu štátu.

Geografia

Klíma je tropické, teplé a vlhké. Striedajú sa suché zimy s teplými dňami a chladnými nocami. Letá sú teplé, oblačné, s častými silnými dažďami.
Eurasmus

História

Spoločnosť Eurasmus bola založená v roku 2014 so sídlom v Seville, Španielsko a je čiastočne financovaná pomocou Európskeho fondu regionálneho rozvoja, čo spoločnosti umožňuje rozrastať sa na území Európy. Cieľom spoločnosti je do konca roku 2015 integrovať bezplatný portál pre študentov hľadajúcich stáže, brigády a pracovné ponuky po celej Európe.

Prevádzka

Eurasmus je bezplatná platforma pre prenajímateľov, študentov a univerzity. Všetky strany si musia vytvoriť účet a vyplniť potrebné údaje, aby sa zabezpečil bezproblémový chod celého procesu. V prípade, že je vytvorená rezervácia, prenajímateľ obdrží platbu za prvý mesiac, z ktorej je odrátaný malý poplatok, ktorý je vypočítaný na základe dĺžky pobytu daného študenta..
V súčasnosti poskytuje spoločnosť nasledujúce služby:

Ubytovanie

Študenti si môžu pomocou integrovaného systému jednoducho nájsť ubytovanie vo väčšine európskych miest a Erasmus destinácií.

Študentské stáže

Používatelia môžu vyhľadávať v zozname rôznych stáží a brigád po celej Európe v rámci rôznych odvetví a prihlásiť sa na ne pomocou tejto platformy, ktorá im taktiež umožňuje vytvoriť si vlastný životopis online alebo sa prihlásiť pomocou LinkedIn profilu.

Študentské príručky

Študenti, hľadajúci informácie o určitom meste Európy, ich môžu nájsť v rôznych blogoch či príručkách vytvorených priamo študentmi študujúcimi v daných mestách.

Zabezpečené platby

V spojitosti so zabezpečením celého procesu rezervácie, platba za nájom je zadržaná 24 hodín po príchode študenta kým nepotvrdí, že všetko je v poriadku. Ak sa vyskytol určitý problém, tím ľudí je poverený, aby sa daný problém vyriešil.
Ollezy

Poloha

Ollezy má rozlohu 5,31 km². Najvyšší bod je položený 77 m n. m. a najnižší bod 63 m n. m.

Obyvateľstvo

Ollezy má 166 obyvateľov (2009).
Graf vývoja obyvateľstva:
Zdroje: INSEE
Domprel

Poloha

Obec má rozlohu 9,4 km². Najvyšší bod je položený 789 m n. m. a najnižší bod 680 m n. m.

Obyvateľstvo

Počet obyvateľov obce je 144 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cyril Dudáš

Prof. ThDr. Cyril Dudáš (* 8. február 1910, Zeleneč – † 10. január 1982, Bratislava); slovenský novotomistický filozof, teológ a pedagóg.

Život

Gymnázium absolvoval a teológiu začal študovať v rodisku, štúdium teológie dokončil v Olomouci, kde bol 5. 7. 1935 vysvätený za kňaza. Po získaní doktorátu teológie roku 1938 pôsobil ako profesor náboženstva v Novom Meste nad Váhom a na prvom štátnom gymnáziu v Bratislave. V roku 1941 prešiel na Rím. kat. bohosloveckú fakultu Slovenskej univerzity v Bratislave, kde prednášal kresťanskú sociológiu, filozofiu, mravouku a morálnu teológiu, a to od roku 1947 ako docent a od roku 1950 ako profesor, nepretržite až do roku 1982. Bol členom Mierového hnutia katolíckeho duchovenstva a následne Mierového združenia Pacem in terris. V rokoch 1953 – 1963 bol dekanom Cyrilometodskej bohosloveckej fakulty v Bratislave. Pochovaný je v rodisku. Dudáš prispieval mnohými článkami i vedeckými štúdiami najmä do týchto časopisov a novín: Duchovný pastier, Kultúra, Katolícke noviny, Smer, Filozofický sborník, Sociologický sborník, Verbum a Nová práca. Je autorom vyše stovky vedeckých odborných a duchovno-výchovných štúdií, ako aj desiatich knižných diel
a skrípt.
Curdin

Poloha

Obec má rozlohu 8 km². Najvyšší bod je položený 352 m n. m. a najnižší bod 258 m n. m.

Obyvateľstvo

Počet obyvateľov obce je 322 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mousseaux-Neuville

Poloha

Obec má rozlohu 14,2 km². Najvyšší bod je položený 147 m n. m. a najnižší bod 93 m n. m.

Obyvateľstvo

Počet obyvateľov obce je 671 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Antonov An-24

Vznik a vývoj

Lietadlo An-24 bolo vyvinuté, aby nahradilo na letoch na stredné a krátke vzdialenosti už zastaraný Iliušin Il-14. Konštrukcia lietadla bola optimalizovaná na prevádzku z nespevnených letištných plôch. Konfigurácia hornoplošníka chráni motory a vrtule pred poškodením predmetmi na vzletovej a pristávacej dráhe. Pomer výkon/hmotnosť je vyšší než u väčšiny porovnateľných lietadiel. Konštrukcia je celkovo pomerne odolná a na údržbu nevyžaduje sofistikované letištné zariadenie.
Čínska spoločnosť Si-an fej-ťi kung-jie vyrába kópie An-24 pod označením Si-an Jün-7. Výroba v Číne stále pokračuje, i keď výroba na Ukrajine, kde sa nachádza továreň kancelárie Antonov skončila už v roku 1979. Pokračovala však výroba vylepšeného typu Antonov An-26.

Použitie

An-24 sa používa najčastejšie ako výsadkový a dopravný stroj na prepravu osôb a materiálu. Niekoľko strojov sa používa aj na hasenie požiarov. Posádku tvoria 2 piloti, navigátor a rádiotelegrafista. Maximálny počet pasažierov je 44 až 50 osôb vo verzii V. Pri dlhých letoch je možné na požiadanie pridať aj lôžka. Stroj je najmä kvôli jednoduchosti prevádzky a údržby pomerne hojne používaný v rozvojových krajinách. Napriek tomu, že úroveň techniky ani bezpečnosti v týchto krajinách nedosahuje optimum, stroje celosvetovo nezaznamenali väčšiu nehodovosť ako porovnateľné západné konštrukcie.
Lietadlá An-24 používali aj Vzdušné sily Slovenskej republiky. 19. januára 2006 jeden zo slovenských An-24 havaroval so 43 (42 z nich boli vojaci) osobami na palube 3 km od slovensko-maďarských hraníc, pri maďarskej obci Hejce. Haváriu prežil iba jeden pasažier. Lietadlo sa vracalo s členmi slovenskej mierovej misie KFOR, ktorí pol roka slúžili v Kosove. Príčinou havárie, pri ktorej sa stroj zrútil do lesa na svahu pohraničného kopca, bolo pravdepodobne nedodržanie bezpečnostných predpisov pri pristávacom manévri. Vzdušné sily SR používali celkom dve An-24. Po tejto nehode na ďalšej An-24 už nebola vykonaná generálna oprava a bol vyradený z prevádzky.

Špecifikácie (An-24V)

An-24 je dvojmotorový samonosný celokovový hornoplošník pre trojčlennú posádku a 44 až 52 cestujúcich alebo odpovedajúci náklad. Kovová kostra krídel, pevných a pohyblivých chvostových plôch aj trupu je potiahnutá duralom. Krycie plechy sú tiež duralové. Turbovrtuľové motory poháňajú kovové štvorlistové nastaviteľné vrtuľe. Podvozok je zaťahovací, hlavné podvozkové nohy sa zaťahujú do motorových gondôl, predné koleso do trupu.
Úmorie

Úmorie (zriedkavo pomorie) je územie, kde rieky odvodňujú do jedného mora.

Úmoria na Slovensku

Územie Slovenska patrí k úmoriu Čierneho mora (prevažná časť, cca 96 %) a k úmoriu Baltského mora (malá časť na severe, cca 4%). Hranica medzi nimi je súčasťou hlavného európskeho rozvodia.

Úmorie Baltského mora

Úmorie Baltského mora tvoria povodia riek Dunajec a Poprad, ktoré odvodňujú 1 950 km² plochy nášho štátu. Rozvodie medzi Čiernym a Baltským morom prebieha z Poľska hrebeňom Čergova a Levočských vrchov, pokračuje rozhraním Podtatranskej kotliny s Hornádskou kotlinou, odtiaľ prechádza Podtatranskou kotlinou na hrebeň Tatier a naspäť do Poľska na Beskydy.

Úmorie Čierneho mora

Úmorie Čierneho mora je na území Slovenska rozdelené rozvodiami na tri hlavné povodia. Rozvodie, ktoré vedie cez Myjavskú pahorkatinu a Malé Karpaty, oddeľuje povodie Moravy od povodia riek na Slovensku, ktoré vtekajú do Dunaja na území Slovenska a to povodia riek Váh, Hron a Ipeľ, včítanie čiastkových povodí Dunaja. Rozvodie prebiehajúce Kráľovou hoľou v Nízkych Tatrách, Slovenským rudohorím a Cerovou vrchovinou oddeľuje na západe na východe povodie Tisy, do ktorého spadajú čiastkové povodia riek Slaná, Bodva, Hornád a Bodrog včítane Tisy, ktoré sa vlieva do Dunaja v Srbsku. Odvodňované územie je 47 084 km². plochy Slovenska.
Usson-du-Poitou

Poloha

Obec má rozlohu 72,64 km². Najvyšší bod je položený 161 m n. m. a najnižší bod 118 m n. m.

Obyvateľstvo

Počet obyvateľov obce je 1 304 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bruille-Saint-Amand

Poloha

Obec má rozlohu 7,88 km². Najvyšší bod je položený 38 m n. m. a najnižší bod 16 m n. m.

Obyvateľstvo

Počet obyvateľov obce je 1 575 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Bonnet-le-Troncy

Poloha

Obec má rozlohu 15,65 km². Najvyšší bod je položený 905 m n. m. a najnižší bod 491 m n. m.

Obyvateľstvo

Počet obyvateľov obce je 312 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brémoy

Poloha

Obec má rozlohu 12,5 km². Najvyšší bod je položený 358 m n. m. a najnižší bod 158 m n. m.

Obyvateľstvo

Počet obyvateľov obce je 218 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ponte Vecchio

Ponte Vecchio je stredoveký most cez rieku Arno v talianskom meste Florencia. Nepretržite od jeho vybudovania až do dnes je most obklopený obchodmi. V minulosti tu predávali mäsiari, dnes sú tu obchody so suvenírmi, šperkami a umením.
Most tvoria tri klenbové polia. Stredné a hlavné pole má rozpätie 30 m a dve bočné 27 m. Výstavba mosta prebiehala v rokoch 1335 - 1345. Na jeho tvorbe sa podľa zdrojov podieľal architekt buď Neri di Fioravante, alebo Taddeo Gaddi.
Na mieste súčasného mosta stál počas Rímskej ríše most, cez ktorý viedla cesta via Cassia. Počas druhej svetovej vojny nebol most zničený, na rozdiel od ostatných mostov vo Florencii.  V roku 1966 poškodila most veľká povodeň.
Hérakleitos zo Samu

Hérakleitos (starogr. Ἡράκλειτος) bol olympijský víťaz v behu na jedno stadion v roku 208 pred Kr.
Hérakleitos zo Samu bol na 143. olympijských hrách korunovaný olivovým vencom za víťazstvo v behu na jedno stadion. Staroveký historik Polybios uvádza: „Podľa správy od Aristodéma z Élidy začínali záznamy o atlétoch, prirodzene o víťazoch, od dvadsiatej siedmej olympiády. Predtým nebolo žiadne meno zaznamenané, pretože v predchádzajúcej dobe o to nedbali. V dvadsiatej siedmej olympiáde je zaznamenaný Koroibos z Élidy ako prvý víťaz v stadiu a táto olympiáda bola prvá, od ktorej začína grécka chronológia“. Podľa tradície sa prvé olympijské hry konali v roku 776 pred Kr. a beh na jedno stadion bol ich jediným pretekom a ostal hlavným pretekom aj po zavedení ďalších súťažných disciplín. Menom jeho víťaza sa olympiády označovali. V skutočnosti bol v starovekom Grécku tento zoznam olympiád spoločne s ich víťazmi zostavený koncom 5. stor. pred Kr. a od 4. stor. pred Kr. ho grécki historici používali pri datovaní.
Olympijské víťazstvo Hérakleita je zaznamenané v Eusebiovom diele Kronika (starogr. Παντοδαπὴ Ἱστορία – Pantodapé Historia), a to v zozname olympijských víťazov, ktorý vyhotovoval z písomnosti Iulia Africana, autora diel, zachovaných prevažne len vo fragmentoch.
Le Port (Réunion)

Polohopis

Le Port má rozlohu 16,62 km².

Obyvateľstvo

Le Port má 38609 obyvateľov (2009).

Graf vývoja obyvateľstva:
Zdroje: INSEE
Zadné Jatky

Poloha

Nachádza sa v centrálnej časti pohoria, medzi Hlúpym a Prostrednými Jatkami. Južné svahy strmo padajú do doliny Predné Meďodoly, severné postupne klesajú k Ždiaru.

Prístup

Vrch je z dôvodu ochrany prírody turisticky neprístupný.
Futsal na Ázijských halových hrách

Futsal na Ázijských halových hrách je futsalový turnaj, ktorý sa koná v rámci multišportového podujatia Ázijských halových hier (alebo Ázijských halových a bojových hier). Do programu hier bol turnaj prvýkrát zaradený hneď na prvých ázijských halových hrách v roku 2005 v Bangkoku, v mužskej i ženskej kategórii súčasne. Futsalový turnaj sa odvtedy koná pravidelne. Najúspešnejšími družstvami sú Irán v mužskej a Japonsko v ženskej kategórii.
Voulangis

Poloha

Obec má rozlohu 9,58 km². Najvyšší bod je položený 136 m n. m. a najnižší bod 45 m n. m.

Obyvateľstvo

Počet obyvateľov obce je 1 528 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gadencourt

Poloha

Obec má rozlohu 3,89 km². Najvyšší bod je položený 120 m n. m. a najnižší bod 42 m n. m.

Obyvateľstvo

Počet obyvateľov obce je 392 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
First-person shooter

First-person shooter (skratka FPS; v preklade z angl.: strieľačka z pohľadu prvej osoby) je žáner akčných počítačových hier odohrávajúcich sa z vlastného pohľadu hráčom ovládanej postavy, teda (najmä) protagonistu. Tento termín sa používa aj na odlíšenie od akčných hier zobrazovaných z pohľadu tretej osoby (tzv. Third-person shooter – strieľačka z pohľadu tretej osoby).
Flagey-Rigney

Poloha

Obec má rozlohu 3,03 km². Najvyšší bod je položený 282 m n. m. a najnižší bod 232 m n. m.

Obyvateľstvo

Počet obyvateľov obce je 74 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nouméa

Nouméa je hlavné mesto Novej Kaledónie. Nachádza sa na polostrove v južnej časti ostrova Grande Terre.
Je domovom väčšiny populácie ostrova, hlavne Európanov, Polynézanov, Indonézanov a Vietnamcov, ako aj Melanézanov.
Žije tu okolo 90 000 obyvateľov a hustota zaľudnenia je okolo 2 000 obyvateľov na km². Rozloha mesta je 45,7 km². V celej metropolitnej oblasti žije vyše 146-tisíc obyvateľov. Niekedy sa Nouméa označuje aj ako Paríž Pacifiku.
Palamédes (vynálezca)

Palamédes alebo Palamédés (starogr. Παλαμήδης – Palamédes/Palamédés, lat. Palamedes) je v gréckej mytológii syn eubojského kráľa Nauplia a jeho manželky Klymeny, podľa starovekých autorov prvá obeť justičnej vraždy.
Palamédes bol vychovaný a vzdelaný Kentaurom Cheirónom. Antické spravy o ňom hovoria, že bol básnikom a vynálezcom. Medzi jeho vynálezy patria písmená gréckej abecedy, číslice, peniaze, doskové hry, miery a váhy, ohňové znamenia, vojenské hodnosti, miešanie vína s vodou v pomere 2:5. Napriek tomu, že to bol šikovný a vynaliezavý muž do povedomia antického sveta vošiel z iného dôvodu – ako muž ku ktorému sa osud zachoval veľmi nespravodlivo.
V čase keď sa schyľovalo k trójske vojne, vyslal kráľ Agamemnón Palaméda na Ithaku, aby získal tamojšieho kráľa Odysea k účasti vo vojne. Ten totiž predstieral šialenstvo, aby nemusel na dlhé roky opustiť svoje kráľovstvo a aj svoju manželku Penelopu. Našiel Odysea, ako orie pole a osieva ho soľou. Palamédes aby dokázal, že nie je pomätený, nastrojil mu pascu: pred volské záprahy do brázdy položil jeho malého synčeka Télemacha a Odyseus samozrejme bez váhania zastavil. Palamédes tak jeho predstierané šialenstvo odhalil, ale Odyseus mu to nikdy neodpustil.
Keď sa neskôr trójska vojna nekonečne preťahovala, navrhol Palamédes, aby sa Achájci radšej vrátili domov. Ľstivý Odyseus toho využil a nastražil falošný list, ktorý mal Palaméda usvedčiť, že od Trójanov vzal za túto radu úplatok. Do Palamédovho stanu navyše ukryl zlato, ktoré ho malo usvedčiť, že úplatok prijal. Na základe týchto "dôkazov" rozzúrení bojovníci na nič nečakali a nevinného Palaméda ukameňovali.
Jeho otec sa okamžite vrátil z Tróje domov a vzal so sebou aj mladšieho syna Oiaka. Smrť Palaméda pomstil neskôr Nauplios tak, že rozšíril medzi manželkami Grékov, že ich muži si užívajú so zajatými Trójankami a privedú ich aj s ich deťmi po vojne domov. Tým naviedol mnohé zo žien k nevere, ktorou sa chceli pomstiť svojim mužom.
Navyše Nauplios po skončení vojny zapaľoval na pobreží mora falošné ohne, ktoré Achájcov zmiatli a ich lode potom narážali o skaliská, kde zahynulo mnoho ich mužov.
Gold Coast (Austrália)

Gold Coast (v preklade Zlaté pobrežie) je mesto a tzv. Local Government Area v štáte Queensland v Austrálii. Je to druhé najľudnatejšie mesto v štáte Queensland a šieste najľudnatejšie mesto v Austrálii. Má slnečné subtropické podnebie, populárne surfovacie pláže a množstvo turistických atrakcií. Má rozlohu 1 402 km² a 569 997 obyvateľov (2017).

Zaujímavosti

Na pobreží Gold Coast sa natáčal seriál H2O: Just Add Water.
Komunita (sociológia)

Komunita alebo spoločenstvo je prostredie alebo skupina ľudí, ktorí sú bez ohľadu na rozdielnosti schopní oceňovať rozdielnosti, čo im umožňuje účinne a otvorene komunikovať a spolupracovať na dosiahnutí spoločných cieľov. Slovo komunita (z latinského communitas, znamená spoločenstvo, spoločnosť, ale aj vľúdnosť, láskavosť, zmysel pre spoločnosť, alebo communio) býva často používaný ako synonymum pre pospolitosť, teda protiklad pojmu spoločnosť“. Výraz komunita pochádza z latinského slovného základu spoločného s communicare, komunikácia - komunikovať.

Prirodzenosť komunity

Komunita je prirodzenou vecou. Je to vzťahová komunita. Je možné ju cielene zažívať. Samoorganizujúca komunita - biologická komunita.

Potreba komunity

Ľudské bytosti potrebujú na svoj zdravý vývoj komunitu, blízke, známe a bezpečné vzťahové prostredie. To je naplniť v prostredí súcitného zdielania, vzájomnej úcty a spoločnej identity spoločenstva.

Kontext komunity

Dôležitý je aj kultúrny kontext komunity. Každá „civilizácia“ má svoje spôsoby udržovania stavu komunity - spoločenstva. Ním zabezpečuje sociálnu reprodukciu hodnôt a identity spločenstva.

Zážitok komunity

Dostavuje sa po prejdení všetkými fázami procesu. Mnohí členovia skupiny vytvárajúcej spoločenstvo prežívajú pocit, "zážitok svojej jedinečnosti a hlbokej spoločnej jednoty, ktorý veľmi zriedkavo alebo vôbec necítili v iných skupinách“.

Problém komunity

Nie je ľahké tento stav dosiahnuť a udržať. Je to nehierarchicky usporiadaná „skupina“, čosi dnes nezvyčajné.

Zmysel komunity

Fenomén komunity - spoločenstva umožňuje vytvoriť a zažiť nehierarchické, veľmi hlboké medziľudské väzby, ťažko realizovateľné v súčasnom sociálnom prostredí. Umožňuje ľuďom prijať, transcendovať a oslavovať ich rozdielnosti a odlišnosti, čo ich uschopňuje komunikovať efektívne, otvorene a spolupracovať na dosiahnutí cieľov, ktoré boli vytýčené pre spoločné dobro. „Ako dôsledok mnohí členovia skupiny vytvárajúcej spoločenstvo prežívajú pocit svojej jedinečnosti a hlbokej spoločnej jednoty, ktorý veľmi zriedkavo alebo vôbec necítili v iných skupinách.“

Duch komunity

Pocit svojej jedinečnosti a hlbokej spoločnej jednoty, tajomný pocit súnáležitosti a prepojenosti účastníkov intenzívneho hlbokého spoločenstva, vytvára akoby spoločného ducha (dych).